CELEX: 62018CA0814
Language: mt
Date: 2020-01-22 00:00:00
Title: Kawża C-814/18: Sentenza tal-Qorti tal-Ġustizzja (Is-Seba’ Awla) tat-22 ta’ Jannar 2020 (talba għal deċiżjoni preliminari tal-Colleg van Beroep voor het bedrijfsleven – il-Pajjiżi Baxxi) – Ursa Major Services BV vs Minister van Landbouw, Natuur en Voedselkwaliteit (“Rinviju għal deċiżjoni preliminari – Politika komuni tas-sajd – Regolament (KE) Nru 1198/2006 – Artikolu 55(1) – Kontribuzzjoni finanzjarja tal-Fond Ewropew għas-Sajd (FES) – Eliġibbiltà tal-infiq – Kundizzjoni – Nefqa li effettivament tħallset mill-benefiċjarji – Kunċett”)

9.3.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 77/5
            
         
      Sentenza tal-Qorti tal-Ġustizzja (Is-Seba’ Awla) tat-22 ta’ Jannar 2020 (talba għal deċiżjoni preliminari tal-Colleg van Beroep voor het bedrijfsleven – il-Pajjiżi Baxxi) – Ursa Major Services BV vs Minister van Landbouw, Natuur en Voedselkwaliteit
      (Kawża C-814/18) (1)
      
      (“Rinviju għal deċiżjoni preliminari - Politika komuni tas-sajd - Regolament (KE) Nru 1198/2006 - Artikolu 55(1) - Kontribuzzjoni finanzjarja tal-Fond Ewropew għas-Sajd (FES) - Eliġibbiltà tal-infiq - Kundizzjoni - Nefqa li effettivament tħallset mill-benefiċjarji - Kunċett”)
      (2020/C 77/07)
      Lingwa tal-kawża: l-Olandiż
      
         Qorti tar-rinviju
      
      College van Beroep voor het bedrijfsleven
      
         Partijiet fil-kawża prinċipali
      
      
         Rikorrenti: Ursa Major Services BV
      
         Konvenut: Minister van Landbouw, Natuur en Voedselkwaliteit
      
         Dispożittiv
      
      
                  1)
               
               
                  L-Artikolu 55(1) tar-Regolament tal-Kunsill (KE) Nru 1198/2006 tas-27 ta’ Lulju 2006 dwar il-Fond Ewropew għas-Sajd għandu jiġi interpretat fis-sens li huwa applikabbli għar-relazzjoni bejn l-awtorità ta’ ġestjoni ta’ programm operattiv u l-benefiċjarju ta’ sussidju mogħti skont il-Fond Ewropew għas-Sajd, b’tali mod li din id-dispożizzjoni tista’ tiġi invokata fil-konfront ta’ dan il-benefiċjarju.
               
            
                  2)
               
               
                  L-Artikolu 55(1) tar-Regolament Nru 1198/2006 għandu jiġi interpretat fis-sens li ammont iffatturat lill-benefiċjarju ta’ sussidju mogħti abbażi tal-Fond Ewropew għas-Sajd u mħallas minnu jista’ jiġi kkunsidrat bħala nefqa effettivament imħallsa, fis-sens ta’ din id-dispożizzjoni, anki jekk it-terz li jkun iffattura dan l-ammont ukoll jagħti kontribuzzjoni finanzjarja għall-proġett issussidjat, jew billi jagħmel tpaċija bejn dejn fir-rigward tal-benefiċjarju u dejn ta’ dan tal-aħħar fir-rigward tiegħu, li jirriżulta mill-impenn li huwa ħa li jipprovdi kontribuzzjoni, jew billi joħroġ fattura separata, bil-kundizzjoni li n-nefqa u l-kontribuzzjoni kkonċernata jkunu debitament iġġustifikati minn fatturi mħallsa jew minn dokumenti tal-kontabbiltà ta’ valur probatorju ekwivalenti, u dan għandu jiġi vverifikat mill-qorti tar-rinviju.
               
            
         (1)  ĠU C 122, 01.04.2019.